కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
కోహ్లికి ఆశాభంగం.. కౌంటీ క్రికెట్‌కు దూరం!
టీమిండియా కెప్టెన్ విరాట్ కోహ్లి కౌంటీ క్రికెట్‌కు దూరం కానున్నాడు. సర్రే తరఫున కౌంటీల్లో ఆడటం ద్వారా ఇంగ్లాండ్ పర్యటనకు సన్నద్ధం కావాలన్న కోహ్లి యత్నాలకు బ్రేక్ పడింది.
Samayam Telugu | Updated:
May 24, 2018, 02:46PM IST
కోహ్లికి ఆశాభంగం.. కౌంటీ క్రికెట్‌కు దూరం!
టీమిండియా కెప్టెన్ విరాట్ కోహ్లి కౌంటీ క్రికెట్‌కు దూరం కానున్నాడు. సర్రే తరఫున కౌంటీల్లో ఆడటం ద్వారా ఇంగ్లాండ్ పర్యటనకు సన్నద్ధం కావాలని కోహ్లి భావించాడు. ఇప్పటికే సర్రేతో ఒప్పందం కాంట్రాక్ట్ కుదుర్చుకున్నాడు. కానీ మెడ భాగంలో గాయం (హెర్నియేటెడ్ డిస్క్) కారణంగా కౌంటీ క్రికెట్‌కు దూరం కానున్నాడని తెలుస్తోంది. కౌంటీలకు దూరంగా ఉండాలని దేశంలోని టాప్ ఆర్థోపెడిక్ సర్జన్ ఒకరు విరాట్ కోహ్లికి సలహా ఇచ్చారు.
కౌంటీల్లో ఆడితే జూలైలో ప్రారంభం కానున్న ఇంగ్లాండ్ పర్యటనకు దూరమయ్యే ప్రమాదం ఉందని ఆ సర్జన్ కోహ్లిని హెచ్చరించారు. బుధవారం ముంబైలోని ఖార్ హాస్పిటల్‌కు వెళ్లిన కోహ్లి ఆర్థోపెడిక్ సర్జన్‌ను కలిసినట్లు తెలుస్తోంది. మెడ భాగంలో నరాలు పాక్షికంగా దెబ్బతిన్నట్లు వైద్యుల బృందం తెలిపింది. ప్రస్తుతానికి కోహ్లికి సర్జరీ అవసరం లేదని డాక్టర్లు స్పష్టం చేశారు.
కౌంటీల్లో ఆడటం కోసం కోహ్లి అప్ఘాన్‌తో జరగనున్న చార్రితక టెస్ట్ మ్యాచ్‌కు దూరంగా ఉంటున్నాడు. కానీ గాయం కారణంగా కౌంటీ క్రికెట్‌కు కూడా దూరం అవుతున్నాడని బీసీసీఐ అధికారి ఒకరు తెలిపారు. కౌంటీల్లో తాను ఆడబోవడం లేదని కోహ్లి ఇప్పటికే సర్రే జట్టుకు సమాచారం ఇచ్చాడని తెలుస్తోంది. చిన్నస్వామి స్టేడియంలో సన్‌రైజర్స్‌తో జరిగిన మ్యాచ్ సందర్భంగా ఫీల్డింగ్ చేస్తూ కోహ్లి గాయపడ్డాడు.
2014లో ఇంగ్లాండ్‌‌లో తొలిసారి పర్యటించిన కోహ్లి ఐదు టెస్టులు ఆడి కేవలం 134 పరుగులు మాత్రమే చేశాడు. స్వింగ్ బంతిని ఎదుర్కోవడంలో విఫలమైన విరాట్ ఆ సిరీస్‌లో నాలుగుసార్లు అండర్సన్‌కి వికెట్ సమర్పించుకున్నాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.